Aisne (Oise)

An Aisne zo ur stêr eus hanternoz Bro-C'hall, adstêr d'an Oise, hag he deus roet hec'h anv d'un departamant gall, an Aisne.

Etimologiezh
Furmoù kozh anv ar stêr-se zo Axona<ref>Julius Caesar, Commentaires sur la Guerre des Gaules}}, Livre II, 5.</ref>, I kantved a-raok J.-K. ; Axuenna, III ; Axina e 650 ; Axna e 850. 

Dont a ra an anv eus ar galianeg, hervez Ernest Nègre, ha savet e vefe diwar ar wrizienn *ax-, un adstumm d'ar wrizienn *asca, pe '''esca marteze, a dalvezfe "dour" er yezh-se, gant al lost-ger -ona gant an taol-mouezh war ar silabenn gentañErnest Nègre, Toponymie générale de la France, Droz, Genève, levrenn 1, Formations préceltiques, celtiques, romanes, 1990, . Heñvel e vefe an etimologiezh ouzh hini ar stêr Esonne, adstêr eus ar Seine.

Evit Noémie Beck, kelennerez war sevenadur Breizh-Veur hag Iwerzhon, ar ger Axona a zeufe eus Acionna, doueez ar stêrioù zo testeniekaet e azeulerezh e Gallia roman en OrleañsNoémie Beck, Goddesses in Celtic Religion, cult and Mythology: A Comparative Study of Ancient Ireland, Britain and Gaul, Skol-veur Lumière Lyon 2 hag University College Dublin, 2009, p. 407..

He red
En Argonne, e Sommaisne, tostik d'ar vevenn etre departamantoù ar Meuse hag ar Marne, emañ hec'h eienenn. E Compiègne, emañ he c'hember gant ar stêr Oise, e departamant an Oise.

Kêrioù ha departamantoù treuzet
 Meuse (55)
 Marne (51) : Sainte-Menehould
 Ardennes (08) : Vouziers, Attigny, Rethel, Château-Porcien, Asfeld
 Aisne (02) : Neufchâtel-sur-Aisne, Vailly-sur-Aisne, Soissons, Vic-sur-Aisne
 Oise (60) : Attichy, Compiègne

Hec'h adstêrioù
 an Aire
 an Auve
 ar Suippe
 ar Vesle

Bageal a c'haller warni, kalzik a skluzioù zo. 

Un anv all
Ur stêr vihan e departamant ar Mayenne zo anvet Aisne ivez.

Rummad:stêrioù Bro-C'hall
Rummad:Oise